Ingliz klubi muxlislari maydonga o‘yinchoq cho‘chqalarni uloqtirishdi

Angliya chempionatining 3-divizionida ishtirok etuvchi "Charlton Atletik" futbol klubi muxlislari chempionatning 43-turi doirasida "Koventri Siti"ga qarshi uchrashuv oldidan klub rahbariyatiga qarshi norozilik aksiyasi o‘tkazishdi. Bu haqda BBC Sport nashri xabar bermoqda. Aktsiyadan olingan video YouTube’da joylashtirildi.
Sevimli klublaridagi vaziyatdan norozi muxlislar uchrashuv oldidan maydonga o‘yinchoq cho‘chqalar uloqtirishdi. 
Muxlislarning bu xatti-harakati sababli 1:1 hisobida yakunlangan o‘yinning boshlanishini 10 daqiqaga kechiktirishga to‘g‘ri keldi.
"Koventri" 36 ochko bilan divizionda qolish imkoniyatidan mahrum bo‘ldi, hisobida 51 ochko bo‘lgan "Charlton" esa musobaqa jadvalining 15-pog‘onasini egallamoqda.